b"\n_START_ARTICLE_\nYuan Lee\n_START_SECTION_\nBiografia\n_START_PARAGRAPH_\nVa n\xc3\xa9ixer el 1936 a la ciutat de Hsinchu, situada al nord-oest de l'illa de Taiwan. Va estudiar qu\xc3\xadmica a la Universitat Nacional de Taiwan, on es gradu\xc3\xa0 el 1959, i posteriorment ampli\xc3\xa0 els seus estudis realitzant el doctorat a la Universitat de Berkeley als Estats Units l'any 1965. El 1974 fou nomenat professor de qu\xc3\xadmica a la Universitat de Berkeley, el mateix any en qu\xc3\xa8 aconsegu\xc3\xad la nacionalitat nord-americana.\n_START_SECTION_\nRecerca cient\xc3\xadfica\n_START_PARAGRAPH_\nEl febrer de 1967 inici\xc3\xa0 la seva col\xc2\xb7laboraci\xc3\xb3 amb Dudley Herschbach a la Universitat Harvard en l'estudi de les reaccions qu\xc3\xadmiques entre els \xc3\xa0toms d'hidrogen i les mol\xc3\xa8cules alcalines diat\xc3\xb2miques._NEWLINE_L'any 1986 fou guardonat, juntament amb el seu col\xc2\xb7laborador Herschbach i el qu\xc3\xadmic canadenc John C. Polanyi, amb el Premi Nobel de Qu\xc3\xadmica \xc2\xabpel desenvolupament de la din\xc3\xa0mica de processos qu\xc3\xadmics elementals\xc2\xbb.\n_START_SECTION_\nVida pol\xc3\xadtica\n_START_PARAGRAPH_\nDes del 15 de gener de 1994 \xc3\xa9s president de l'Acad\xc3\xa8mia Sinica, principal complex d'investigaci\xc3\xb3 cient\xc3\xadfica i human\xc3\xadstica de la Rep\xc3\xbablica de la Xina, per la qual cosa hagu\xc3\xa9 de renunciar a la seva ciutadania nord-americana._NEWLINE_Yuan T. Lee l'any 2000 don\xc3\xa0 suport al candidat Chen Shui-bian durant les eleccions presidencials d'aquell any. La vict\xc3\xb2ria de Chen sobre James Soong promogu\xc3\xa9 que el primer escoll\xc3\xads Lee com a Primer Ministre, si b\xc3\xa9 Lee declin\xc3\xa0 la seva oferta per continuar al capdavant de l'Acad\xc3\xa8mia Sinica."